### Resumé

Vejle Kommune har anmodet om lokalplanen. Lokalplanområdet ligger ved Hovertoften mellem [adresse] og [adresse]. Arealet er udlagt til boligområde i Byplanvedtægt nr. 801. Arealet henligger ubebygget i dag med en del ung beplantning og få ældre træer. Mellem Høgsholtvej og [adresse] ligger en skolesti, der afgrænser lokalplanområdet mod øst.

Lokalplanen skal muliggøre opførelse af ca. 40 seniorvenlige almene boliger samt en daginstitution.

### Sagsfremstilling

**Lokalplanens indhold**
 ![](data:image/jpeg;base64...)
*Figur 1: Kort over lokalplanområdet*

Lokalplanområdet ligger på Urhøj mellem Hovertoften, Richard Overgaard og [adresse] og er ca. 3,8 ha. Lokalplanområdet afgrænses mod øst af en skolesti, der snor sig op ad bakken fra [adresse] til [adresse], der ligger umiddelbart syd for området. Der er vejadgang til lokalplanområdet fra [adresse] ved nr. 27 og 28.

Lokalplanområdet er skrånende fra syd ned til [adresse] mod nord. I den østligste del af lokalplanområdet er landskabet særlig dramatisk. Lokalplanområdet har tæt buskbeplantning mod syd ved [adresse] og langs den østlige grænse ved stien. Den resterende del af lokalplanområdet fremstår med spredt ung beplantning.

Det er Vejle Kommune, der har igangsat lokalplanen. Dels for at muliggøre opførelse af en daginstitution, men også for at skabe flere seniorvenlige almene boliger. Boligerne opføres som rækkehuse og etageboliger, der placeres ned ad det skrånende terræn, som det også kendes fra [adresse]. Boligerne og daginstitutionen har en samlet vejadgang med parkering omkring vejen.

![Kort over lokalplanområdet](data:image/jpeg;base64...)

*Figur 2: Illustreret bebyggelsesplan med boliger og daginstitution*

**Baggrund for boligerne og daginstitutionen**
Borgerne i Vejle Kommune værdsætter deres lokalområder højt, og mange udtrykker et ønske om at blive i deres nærområde, selv når de søger mindre boliger. Dette er klart reflekteret i en undersøgelse, der blev foretaget i forbindelse med udarbejdelsen af boligpolitikken. I visse byer og bydele, herunder særligt i bydelen [adresse], opleves der en mangel på attraktive lejeboliger, især for ældre borgere og enlige. Størstedelen af boligerne på Uhrhøj består af parcelhuse, og der er et begrænset udbud af mindre boligtyper såsom rækkehuse og seniorvenlige boliger sammenlignet med andre bydele.

For at sikre attraktive boliger og styrke vores bydele, blev dette et centralt tema i boligpolitikken. Politikken understreger vigtigheden af en balanceret kommune, hvor kommunen agerer som en aktiv deltager i at understøtte udviklingen i områder med særlige behov. Derfor er der igangsat initiativer for at sikre tilgængeligheden af seniorvenlige boliger på [adresse], hvilket vil muliggøre, at ældre borgere kan blive i deres nærområde. Dette vil også potentielt frigøre parcelhuse til nye familier.

På [adresse] opleves desuden et markant pres på daginstitutionerne, som i øjeblikket er fuldt udnyttede. Dette har medført, at flere børn må benytte institutioner i [adresse]. Netop derfor er der også afsat 1 million kr. i budget 2024-2025 til projektering af en ny daginstitution på [adresse].

Lokalplanområdet blev den 8. november 2023 reserveret af byrådet til en ny daginstitution og boliger.

**Særlige planmæssige forhold**
I forbindelse med udarbejdelse af lokalplanforslaget, skal der arbejdes med håndtering af regn- og overfladevand. Der skal ses på mulighederne for et regnvandsbassin inden for lokalplanområdet eller umiddelbart udenfor.

**Kommuneplantillæg**Størstedelen af lokalplanområdet er omfattet af byplanvedtægt nr. 801 *for et område i [adresse] vest for [adresse] nord for Petersmindeve*j. Byplanvedtægten er fra 1970'erne og udlægger området til boligområde, dog uden byggeretsgivende bestemmelser. Kommuneplanens rammer for området er ikke i overensstemmelse med byplanvedtægten, da den udlægger området til rekreativt areal.

I forbindelse med udarbejdelse af lokalplanen udarbejdes et tillæg til kommuneplanen, der udlægger lokalplanområdet til boligområde.

**Vurdering af afledte konsekvenser**
Der skal som udgangspunkt foretages en helhedsvurdering af boliglokalplanens afledte konsekvenser, herunder offentlige investeringer, for at sikre en byudvikling i balance. Det kan være i forhold til f.eks. skoler, institutioner, idræt, veje, stier og kollektiv trafik.

Der bliver ikke udarbejdet en helhedsvurdering for denne lokalplan, da planen giver mulighed for boliger, der er særligt tiltænkt seniorer. Lokalplanen skal netop muliggøre opførelse af en daginstitution, som skal imødekomme de kapacitetsudfordringer der er på daginstitutionsområdet på Urhøj. Skolens kapacitetsudfordringer forventes ikke at forværres med denne type boliger. Det forventes ikke at lokalplanen har afledte konsekvenser i forhold til veje, stier og kollektiv trafik, men dette afklares endeligt under lokalplanprocessen.

**Høringsperiode**
Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen og tillægget er otte uger jævnfør planloven, da tillægget ændrer anvendelsen eller inddrager nye arealer, og dermed har særlig interesse for offentligheden.

**Overtagelsespligt/Frafaldserklæring**
Lokalplanområdet ejes af kommunen, og en frafaldserklæring er derfor ikke nødvendig.

**Historik**
Økonomiudvalget besluttede i punkt 131 den 13. maj 2024 at bemyndige den Tekniske Forvaltning til at invitere de almene boligforeninger til at indsende et ideoplæg på boligprojektet på [adresse]. Derudover er der reserveret 8 millioner kroner i budgettet til grundkapitalindskud til disse almene boliger.
Byrådet besluttede i punkt 173 den 8. november 2023 at reservere arealet, matr.nr. 3bz, Uhre By, [adresse], til en ny daginstitution og boliger.

### Klima og resiliensvurdering

Klima- og resiliensvurdering foretages i forbindelse med udarbejdelse af lokalplanforslaget, når der foreligger mere information.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** udarbejdelse af forslag til lokalplan nr. 1423 og tillæg nr. 52 igangsættes. og

**at** der ses på mulighederne for et regnvandsbassin inden for lokalplanområdet eller umiddelbart udenfor.

### Beslutning

Godkendt, med den bemærkning at tagpap udgår.

Jean Jespersen stemte imod at tagpap udgår.